Public procurement notice: Contract Award Notice
Published: 2020-01-23
Buyer: Keski-Suomen sairaanhoitopiiri
Country: FI
Contract type: Supplies
Procedure: Open procedure
CPV classification: 33100000 | 33157000 | 33157400
Award criteria: Lowest price

Technical requirements: Keski-Suomen sairaanhoitopiiri järjesti tarjouskilpailun obstruktiivisen uniapnean hoitoon tarkoitetuista, painetta automaattisesti säätävistä eli ns. Auto-CPAP-laitteista sekä keuhkosairauksien, neuromuskulaarisairauksien ja lihavuuden aiheuttaman hengitysvajauksen non-invasiiviseen ventilaattorihoitoon tarkoitetuista kaksoispaineventilaattoreista sekä niiden laitekohtaisista tarvikkeista ja etäseurannasta.
Hankintamenettely päätettiin keskeyttää epäselvän ja puutteellisen tarjouspyynnön takia. Tarkemmat perusteet keskeyttämiselle esitetty lomakkeen kohdassa VI.3).
Keski-Suomen sairaanhoitopiiri järjesti tarjouskilpailun obstruktiivisen uniapnean hoitoon tarkoitetuista, painetta automaattisesti säätävistä eli ns. Auto-CPAP-laitteista sekä keuhkosairauksien, neuromuskulaarisairauksien ja lihavuuden aiheuttaman hengitysvajauksen non-invasiiviseen ventilaattorihoitoon tarkoitetuista kaksoispaineventilaattoreista sekä niiden laitekohtaisista tarvikkeista ja etäseurannasta.
Hankintamenettely päätettiin keskeyttää epäselvän ja puutteellisen tarjouspyynnön takia. Tarkemmat perusteet keskeyttämiselle esitetty lomakkeen kohdassa VI.3).
Hankintayksikön alkuperäisellä tarjouspyynnöllä hankittavaksi kokoonpanoksi on ilmoitettu esimerkiksi laite+kostutin ja lämpöletku+etäseurannan kustannukset viiden (5) vuoden ajalta, mistä myös vertailuhinnan oli tarkoitus muodostua.
Tarjoajille ei muotoilusta johtuen ole ollut täysin selvää, millä perustein laite, kostuttimet ja lämpöletku hinnoitellaan tarjoukselle. Pisteytyksen laskentakaava ei myöskään ole ollut yksiselitteinen, eikä hankintayksikkö ole sitä tulkinta mukaan ilmaissut tarjouspyynnössä riittävän yksiselitteisesti ja ymmärrettävästi.
Tarjouspyynnössä on lisäksi pyydetty kostuttimille ja lämpöletkulle erillishintaa. Hankintayksikön tarkoituksena oli tällä hintatiedolla saada hinnoittelun läpinäkyvyyden lisäksi selville se, millä hinnalla elinkaaren aikaisia laitekohtaisia kulutustarvikkeita olisi hankittavissa.
Hankintayksikkö ei ole tarjouspyynnössä nimenomaisesti maininnut, että myös tähän kohtaan tulee syöttää hinta ja että kohdassa mainitut, elinkaaren aikana vaihdettavat tarvikkeet ovat hankittavissa tällä hintaa sopimuskauden aikana.
Muotoilujen epäselvyys ja monitulkintaisuus on näkynyt merkittävästi tarjouksissa esiintyneissä hinnoittelueroissa, mikä vahvistaa hankintayksikön tulkintaa siitä, että muotoilut eivät ole olleet riittävän yksiselitteisiä.
Hinnoittelueroista on pääteltävissä, että tarjoajat ovat ymmärtäneet hinnoittelulogiikan eri tavoin, eikä tarjouksia näin ollen voida pitää yhteismitallisina keskenään.
Hankinnan kohde on lisäksi määritelty osittain liian yleisellä tasolla, mikä on osaltaan lisännyt hinnoittelulogiikan tulkinnanvaraisuutta. Tarvikkeista on mainittu vain kostuttimet ja lämpöletku, muttei esimerkiksi vaihdettavaa vesisäiliötä. Kilpailutuksen aikana on muutoinkin osoittautunut, että hankittavia tuotteita ja kokoonpanoja sekä niistä haluttavia tietoja tulee tarkentaa.
Hankintayksikkö katsoo tarpeelliseksi pyrkiä selvittämään haluttavat tiedot ja hinnoittelulogiikan hankittavien tuotteiden osalta uudessa tarjouskilpailussa, jotta tarjoajat voivat tarjota tarkempien taustatietojen tukemana yhteismitallisia palveluita.
Hankintayksikön tarkoituksena on aloittaa mahdollisimman pian uusi, tästä tarjouskilpailusta kokonaan erillinen tarjouskilpailu.